CELEX: 32013R0413
Language: mt
Date: 2013-05-06 00:00:00
Title: Regolament ta’ Implimentazzjoni tal-Kummissjoni (UE) Nru 413/2013 tas- 6 ta’ Mejju 2013 li jikkonċerna l-awtorizzazzjoni tal-preparazzjoni ta’ Pediococcus acidilactici CNCM MA 18/5M bħala addittiv fl-għalf għall-użu fl-ilma tax-xorb għall-ħnienes miftuma, il-ħnieżer għas-simna, il-qrejjaq u t-tiġieġ għas-simna (detentur tal-awtorizzazzjoni Lallemand SAS)  Test b’relevanza għaż-ŻEE

7.5.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 125/1
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 413/2013
   tas-6 ta’ Mejju 2013
   li jikkonċerna l-awtorizzazzjoni tal-preparazzjoni ta’ Pediococcus acidilactici CNCM MA 18/5M bħala addittiv fl-għalf għall-użu fl-ilma tax-xorb għall-ħnienes miftuma, il-ħnieżer għas-simna, il-qrejjaq u t-tiġieġ għas-simna (detentur tal-awtorizzazzjoni Lallemand SAS)
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 fuq l-addittivi għall-użu fl-għalf tal-annimali (1), u partikolarment l-Artikolu 9(2) tiegħu,
   Billi:
   
               (1)
            
            
               Ir-Regolament (KE) Nru 1831/2003 jistipula l-awtorizzazzjoni tal-addittivi għall-użu fin-nutrizzjoni tal-annimali u r-raġunijiet u l-proċeduri għall-għoti ta’ tali awtorizzazzjoni.
            
         
               (2)
            
            
               Skont l-Artikolu 7 tar-Regolament (KE) Nru 1831/2003, tressqet applikazzjoni għal użu ġdid ta’ preparazzjoni tal-Pediococcus acidilactici CNCM MA 18/5M. Dik l-applikazzjoni kienet akkumpanjata bil-partikularitajiet u dokumenti meħtieġa skont l-Artikolu 7(3) tar-Regolament (KE) Nru 1831/2003.
            
         
               (3)
            
            
               L-applikazzjoni tikkonċerna talba ta’ użu ġdid ta’ preparazzjoni tal-Pediococcus acidilactici CNCM MA 18/5M bħala addittiv fl-għalf għall-użu fl-ilma għax-xorb fuq ħnienes miftuma, ħnieżer għas-simna, qrejjaq u tiġieġ għas-simna, biex tiġi kklassifikata fil-kategorija tal-addittivi “addittivi żootekniċi”.
            
         
               (4)
            
            
               L-użu tal-preparazzjoni tal-Pediococcus acidilactici CNCM MA 18/5M ġie awtorizzat mingħajr limitu ta’ żmien għat-tiġieġ tas-simna bir-Regolament tal-Kummissjoni (KE) Nru 1200/2005 (2), mingħajr limitu ta’ żmien għall-ħnieżer għas-simna bir-Regolament tal-Kummissjoni (KE) Nru 2036/2005 (3), għal għaxar snin għas-salmonidi u l-gambli bir-Regolament tal-Kummissjoni (KE) Nru 911/2009 (4), għall-ħnienes miftuma bir-Regolament tal-Kummissjoni (UE) Nru 1120/2010 (5), għall-qrejjaq bir-Regolament tal-Kummissjoni (UE) Nru 212/2011 (6) u għal kull ħuta oħra minbarra s-salmonidi bir-Regolament ta’ Implimentazzjoni tal-Kummissjoni (UE) Nru 95/2013 (7).
            
         
               (5)
            
            
               Fl-opinjoni tagħha dwar is-Sigurtà fl-Ikel, l-Awtorità Ewropea (“l-Awtorità”) ikkonkludiet fit-12 ta’ Ġunju 2012 (8) li, skont il-kondizzjonijiet proposti għal użu, il-preparazzjoni ta’ Pediococcus acidilactici CNCM MA 18/5 m, ma għandhiex effett negattiv fuq saħħet l-annimali, saħħet il-bniedem jew l-ambjent, u li għandha l-potenzjal li ttejjeb il-prestazzjoni fi speċijiet fil-mira.
            
         
               (6)
            
            
               Il-valutazzjoni tal-preparazzjoni tal-Pediococcus acidilactici CNCM MA 18/5M turi li l-kundizzjonijiet għall-awtorizzazzjoni, kif stipulat fl-Artikolu 5 tar-Regolament (KE) Nru 1831/2003, huma ssodisfati. Għaldaqstant, l-użu ta’ din il-preparazzjoni għandu jiġi awtorizzat kif speċifikat fl-Anness ta’ dan ir-Regolament.
            
         
               (7)
            
            
               Il-miżuri previsti f’dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DAN IR-REGOLAMENT:
   Artikolu 1
   Il-preparazzjoni speċifikata fl-Anness, li tifforma parti mill-kategorija tal-addittivi “addittivi żootekniċi” u mill-grupp funzjonali “stabbilizzanti għall-flora li jkun hemm fil-musrana”, hija awtorizzata bħala addittiv għall-użu fl-għalf tal-annimali soġġetta għall-kundizzjonijiet stipulati f’dak l-Anness.
   Artikolu 2
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-6 ta’ Mejju 2013.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 268, 18.10.2003, p. 29.
   
      (2)  ĠU L 195, 27.7.2005, p. 6.
   
      (3)  ĠU L 328, 15.12.2005, p. 13.
   
      (4)  ĠU L 257, 30.9.2009, p. 10.
   
      (5)  ĠU L 317, 3.12.2010, p. 12.
   
      (6)  ĠU L 59, 4.3.2011, p. 1.
   
      (7)  ĠU L 33, 2.2.2013, p. 19.
   
      (8)  The EFSA Journal 2012; 10(7):2776.
   
      ANNESS
      
                  Numru tal-identifikazzjoni tal-addittiv
               
               
                  Isem id-detentur tal-awtorizzazzjoni
               
               
                  Addittiv
               
               
                  Kompożizzjoni, formula kimika, deskrizzjoni, metodu analitiku
               
               
                  Speċi jew kategorija tal-annimal
               
               
                  Età massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħra
               
               
                  Tmiem il-perjodu tal-awtorizzazzjoni
               
            
                  CFU/l tal-ilma għax-xorb
               
            
                  
                     Kategorija tal-addittivi żootekniċi. Grupp funzjonali: stabilizzanti għall-batterja li tinsab fil-musrana
                  
               
            
                  4d1712
               
               
                  Lallemand SAS
               
               
                  
                     Pediococcus acidilactici CNCM MA 18/5M
               
               
                  
                               
                           
                           
                              
                                 Kompożizzjoni tal-addittiv
                              
                              Preparazzjoni ta’ Pediococcus acidilactici CNCM MA 18/5M li fiha minimu ta’ 1 × 1010 addittiv ta’ CFU/g
                           
                        
                               
                           
                           
                              
                                 Karatterizzazzjoni tas-sustanza attiva
                              
                              Ċelloli vijabbli ta’ Pediococcus acidilactici CNCM MA 18/5M
                           
                        
                               
                           
                           
                              
                                 Metodi analitiċi
                                  (1)
                              
                              Enumerazzjoni: metodu tat-tifrix
                              bl-użu tal-MRS agar (EN 15786:2009)
                              Identifikazzjoni: Elettroforeżi bil-Ġell f’Kamp Pulsat (PFGE)
                           
                        
               
                  Ħnienes (miftuma)
                  Ħnieżer għas-simna
                  Qrejjaq
                  Tiġieġ għas-simna
               
               
                  —
               
               
                  5 × 108
                  
               
               
                  —
               
               
                  
                              1.
                           
                           
                              Fl-istruzzjonijiet għall-użu tal-addittiv, indika t-temperatura li fiha għandu jinħażen, u kemm jista’ jdum maħżun.
                           
                        
                              2.
                           
                           
                              Għal ħnienes (miftuma) sa 35 kg.
                           
                        
                              3.
                           
                           
                              Għal raġunijiet ta’ sikurezza: waqt l-immaniġġar għandhom jintużaw protezzjoni għan-nifs, nuċċalijiet u ingwanti.
                           
                        
                              4.
                           
                           
                              L-ilma tax-xorb li fih l-addittiv jista’ jintuża fl-istess ħin ma’ għalf għat-tiġieġ għas-simna li fih il-koċċidjostati li ġejjin: dekokinat, alofuġinon, narasin, sodju salinomiċin, maduramiċina ammonju, diklażuril.
                           
                        
                              5.
                           
                           
                              l-addittiv għandu jitħallat ma’ addittivi tal-għalf ieħor jew materjali tal-għalf sabiex jippermettu t-tixrid omoġenju komplut tiegħu fl-ilma għax-xorb
                           
                        
               
                  Is-27 ta’ Mejju 2023
               
            
         (1)  Id-dettalji dwar il-metodi analitiċi jistgħu jinstabu fl-indirizz tal-Laboratorju ta’ Referenza li ġej: http://irmm.jrc.ec.europa.eu/EURLs/EURL_feed_additives/Pages/index.aspx